OpenLLM-France/wikimedia huggingface dataset:
# Motutunga

Motutunga és un atol de les Tuamotu, a la Polinèsia Francesa. Administrativament depèn de la comuna associada de Faaite, de la comuna d'Anaa. Està situat a 17 km al sud-est de Tahanea i a 490 km a l'est de Tahití.

## Geografia

És un atol de forma quasi triangular, de 15 km d'allargada i 14 km d'ample. La superfície terrestre és d'1,4 km² i la llacuna de 126 km². Només hi ha un pas no navegable a l'interior de la llacuna. És deshabitat.

## Història

Descoberta per James Cook, el 1773, es va conèixer amb el nom del seu vaixell Adventure. El 1775 Domingo Bonaechea el va anomenar San Blas.

## Referències

* 1 2 Young, J.L. «Names of the Paumotu Islands, with the old names so far as they are known.». Journal of the Polynesian Society, vol. 8, 4, 1899, pàg. 264–268 [Consulta: 7 gener 2015]. Arxivat 10 de febrer 2012 a Wayback Machine.
* ↑ «Population». Institut de la statistique de la Polynésie française. Arxivat de l'original el 11 d’abril 2020. [Consulta: 9 octubre 2014].
* ↑ Sharp, Andrew, The discovery of the Pacific Islands, Oxford 1960 p.129
* ↑ Langdon, Robert. The lost caravel Sidney, 1975 p.129.
* ↑ Sharp, Andrew, The discovery of the Pacific Islands, Oxford 1960 p.125
# Municipi de Sozòpol

El municipi de Sozòpol (búlgar: Община Созопол) és un municipi búlgar pertanyent a la província de Burgàs, amb capital a la ciutat homònima. Es troba a l'est de la província.
L'any 2011 tenia 12.610 habitants, un 70,5% búlgars, un 4,15% turcs i un 13,31% gitanos. Més d'un 30% de la població municipal viu a la capital.

## Localitats

El municipi es compon de les següents localitats:
| Sozòpol - 5.862 hab. Tchernomorets - 2.234 hab. Rossen - 1.458 hab. Zidarovo - 1.315 hab. Atiya - 1.042 hab. Ravna Gora - 921 hab. | Krushevetz - 913 hab. Ravadinovo - 783 hab. Gabar - 315 hab. Prisad - 239 hab. Indje Voyvoda - 230 hab. Varshilo - 176 hab. |

## Referències

* ↑ «Mapa de Sozòpol». Google Maps.
* ↑ «Етнически състав на населените места в България според преброяването на населението през 2011 г.» (en anglès). pop-stat.mashke.org, 2015.
* 1 2 «Преброяване на населението» (en búlgar). National Statistical Institute - Republic Of Bulgaria, 01-02-2011. Arxivat de l'original el 13 de juny 2018. [Consulta: 23 març 2021].

## Enllaços externs

* Municipi de Sozòpol - Lloc web oficial
# Museu del Patronat de la Vall de Lord

El Museu del Patronat de la Vall de Lord és un edifici del municipi de Sant Llorenç de Morunys (Solsonès) inclòs en l'Inventari del Patrimoni Arquitectònic de Catalunya.

## Descripció

Edifici de dues plantes entre mitgeres cobert a una sola vessant. De planta totalment irregular, determinada per l'estructura dels carrers de l'església i el Carrer Major, està parcialment destinat a Museu car la part baixa de l'edifici és ocupada per botigues. Conserva un endreçat parament de pedra, col·locada a trencapunt, les parts més baixes del qual corresponen a la primera construcció del segle xiv.

## Història

Dins els murs de la vila de Sant Llorenç hi ha la casa de l'antiga Confraria dels Colls del Lord, edifici que data de la fi del segle xviii. L'any 1946 s'hi instal·là el Museu del Patronat de la Vall de Lord. Aquest museu està format per una secció d'Arqueologia (material prehistòric de la vall), una Religiosa i una interessant mostra d'eines i maquinària formant una secció antropològica i etnogràfica. El museu ha sigut organitzat pel Patronat i especialment pels historiadors Manel Riu i Manel Segret, juntament amb el rector de Sant Llorenç, Monsenyor Santamaria
La Confraria dels Colls era una entitat benèfic-social fundada de 1343 i que perdura fins a l'any 1951. Era regida per quatre priors i administradors que es renovaven cada 2 anys per meitats. N'eren confrares tots els habitants de Sant Llorenç i dels pobles de la comarca, els Ducs de Cardona i diverses personalitats de Berga, Solsona, la Seu d'Urgell i Barcelona. Tingué senyoria sobre els pobles de Clarà, Peracamps i els Torrents. Adquirí propietats, deixà diners i beneficis i feu construir l'altar xorigueresc de la Mare de Déu dels Colls a l'església parroquial, obra de Josep Pujol entre 1773-1789.

## Referències

* 1 2 3 «Museu del Patronat de la Vall de Lord». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2015].
# Muraixí

Muraixí (en rus: Мураши) és una ciutat de l'óblast de Kírov, a Rússia, segons el cens del 2021 tenia 5.700 habitants. És la capital del districte (raion) homònim. Es troba a 97 km al nord-oest de Kírov i a 788 km al nord-est de Moscou.

## Història

Muraixí fou fundada el 1895 durant la construcció de la via ferroviària de Viatka-Kotlas, que entrà en funcionament el 1899. Accedí a l'estatus d'assentament urbà el 1928 i al de ciutat el 1944.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
# Muraena pavonina

Muraena pavonina és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 51,2 cm de longitud total.

## Distribució geogràfica

Es troba al nord-est del Brasil.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Procurador en Corts

Procurador en Corts és una denominació pròpia del parlamentarisme espanyol usada per referir-se a la persona escollida o designada per representar diferents comunitats en les diferents corts.
En les antigues Corts de Castella i, en general, en les corts de l'Antic Règim, se solia denominar «procurador» al representant designat per les ciutats i viles i que s'aglutinava en un dels tres braços: eclesiàstic, nobiliari i comú. La Constitució espanyola de 1812 va usar el terme de «diputats» per als membres de les Corts Generals. L'Estatut Reial de 1834 va establir les Corts Generals del Regne, formades per les cambres denominades Estamento de Próceres i Estamento de Procuradores, els primers de nomenament reial i els segons electius. La denominació de «procurador» desapareix en les següents cartes magnes, que retornen la forma establerta en la Constitució de 1812 però es recupera amb la "Llei Constitutiva de les Corts" (Ley Constitutiva de las Cortes, en castellà) durant el règim franquista i que tenien el propòsit de trencar amb la tradició liberal. De nou, la denominació de «procurador» desapareix de la Constitució espanyola de 1978, substituint-se per les de «diputat» i «senador»
L'Estatut d'Autonomia de Castella i Lleó de 1983 adopta la denominació tradicional de «procurador» per als membres de les modernes Corts de Castella i Lleó, seu del poder legislatiu de la comunitat.

## Referències

* ↑ «procurador». Diccionario de la lengua española. Real Academia Española (castellà).
* ↑ «Constitución de 1812». Congreso de los Diputados.
* ↑ «Estatuto Real de 1834». Congreso de los Diputados.
* ↑ «Estatuto Real de 1837». Congreso de los Diputados.
* ↑ «Estatuto Real de 1876». Congreso de los Diputados.
* ↑ «Adiós a las Cortes franquistas». El País, 01-07-1977.
* ↑ «Órganos constitucionales». Congreso de los Diputados.
* ↑ «Procuradores de las Cortes de Castilla y León». Cortes de Castilla y León. Arxivat de l'original el 2014-09-24. [Consulta: 22 desembre 2014].
# Museu Marítim de Greenwich

El Museu Marítim Nacional (en anglès, National Maritime Museum NMM), ubicat a Greenwich (Londres), és el museu marítim més important del Regne Unit. Els edificis històrics formen part del Patrimoni de la Humanitat i també incorporen el Reial Observatori de Greenwich i la Queen's House del segle xvii. El museu és un organisme públic no departamental que és patrocinat pel Departament de Cultura, Mitjans i Esport.
El Museu va ser creat pel National Maritime Act of 1.934, sota el comandament d'una junta nomenada per H.M. Treasury. Va ser desenvolupat gràcies a les generoses donacions de sir James Caird. El rei Jordi VI va inaugurar oficialment el museu el 27 d'abril de 1937, quan la seva filla, la Princesa Isabel, posteriorment reina Isabel II, el va acompanyar per la jornada al llarg del Tàmesi. El primer director del Museu va ser sir Geoffrey Callender.

## Galeria

* Retrat del Capità James Cook de Nathaniel Dance-Holland
* El vaixell francès Bretagne(1855), pintura de Jules Achille Noël, de 1859
* Almirall George Keith Elphinstone, 1er vescomte Keith de George Sanders
* Reial Carles i Sant Hermenegild en flames (1816), pintura de Thomas Whitcombe.

## Referències

* ↑ «Visits made in 2009 to visitor attractions in membership with ALVA». Association of Leading Visitor Attractions. [Consulta: 21 maig 2010].
* ↑ National Maritime Museum, Governing Acts of Parliament Arxivat 2007-06-08 a Wayback Machine..
* ↑ Lewis, Matthew. «Callender, Sir Geoffrey Arthur Romaine (1875–1946)». Oxford Dictionary of National Biography. Oxford: Oxford University Press, 2004. [Consulta: 9 maig 2009].
# Museu Matisse de Niça

El Museu Matisse de Niça és un museu municipal dedicat a l'obra del pintor francès Henri Matisse. Reuneix una de les col·leccions més grans del món de les obres d'aquest artista. Així doncs, podem veure des dels seus inicis artístics, fins a les seves últimes peces en aquest discurs museístic força complet. El museu, inaugurat l'any 1963, es troba a la Villa des Arènes, una vil·la del segle XVII al barri de Cimiez.

## L'edifici

La Villa des Arènes va ser construïda entre 1670 i 1685. Un cop finalitzada, va rebre el nom de palau Gubernatis en honor al seu patrocinador i propietari, Jean-Baptiste Gubernatis, aleshores cònsol a Niça. La vil·la va prendre el seu nom actual l'any 1950, quan l'Ajuntament de Niça, promovent la conservació del patrimoni local la va adquirir.

### La incorporació del museu

El museu es va crear l'any 1963 i va ocupar únicament el primer pis de la vil·la. D'altra banda, la planta baixa estava llavors ocupada per un museu d'arqueologia. El 1989, el museu arqueològic es va traslladar al jaciment del que s'havien extret la major part dels objectes, proper de la ciutat. D'aquesta manera, el Museu Matisse va poder ampliar la part del seu fons visible als visitants.
La reforma es va produir durant quatre anys en el que l'edificació romangué tancada al públic. El museu reobrí les seves portes el 1993. Des d'aleshores, la instutució compta amb una nova ala moderna i espais renovats, on es pot exposar tota la seva col·lecció permanent, que ha anat augmentant des de 1963 a través de diverses adquisicions i donacions successives.

## La col·lecció

La col·lecció permanent del museu està formada per diverses donacions, principalment les del mateix Matisse, que va viure i treballar a Niça entre 1917 i 1954, i les dels seus hereus, així com les obres aportades per l'Estat. El museu acull 68 pintures i guaix, 236 dibuixos, 218 gravats, 95 fotografies, 57 escultures i 14 llibres il·lustrats per Matisse, 187 objectes que van pertànyer al pintor, i gravats, tapissos, ceràmiques, vitralls i documents.

## Vegeu també

* Museu Matisse, Le Cateau, França

## Referències

* ↑ «Musée Matisse de Nice Cimiez» (en french). Nice Trotter. [Consulta: 21 juny 2011].
* ↑ «Musée Matisse» (en french). City of Nice. Arxivat de l'original el 29 d’octubre 2012. [Consulta: 21 juny 2011].
# Museu Memorial de Guerra d'Auckland

El Museu Memorial de Guerra d'Auckland (Auckland War Memorial Museum) és un dels museus més importants de Nova Zelanda. Les seves col·leccions se centren principalment en la història de Nova Zelanda, i més concretament en la de la regió d'Auckland, tant en la seva història natural com militar.

## Història

Inaugurat 28 de novembre de 1929, al districte de Grafton, el museu està situat actualment en un dels edificis més destacats de la ciutat d'Auckland, construït l'any 1960 en estil neoclàssic, sobre un túmul d'origen volcànic, al parc Auckland Domain.

## Cenotafi

El cenotafi s'aixeca davant del museu en memòria dels neozelandesos morts a la Primera Guerra Mundial. Està inspirat en el cenotafi de Londres. Aquest monument també ret homenatge als soldats neozelandesos que van morir durant la Segona Guerra Mundial i altres conflictes del segle xx.

## Referències

* 1 2 «Museu d'Auckland». Arxivat de l'original el 2018-04-13. [Consulta: 21 maig 2022].
* ↑ «RSA and museum seek Cenotaph upgrade» (en New Zealand English). [Consulta: 21 maig 2022].
* ↑ «World War One Hall of Memories».
# Quentin de Parseval

Quentin de Parseval (21 de setembre de 1987, Orleans) és un futbolista professional francès, que juga de defensa.
Ha jugat amb l'SC Amiens entre la temporada 2006-07 fins a la 2009-10. Fins al 2008-09 jugava a la Ligue 2. Abans de jugar amb el SC Amiens, a la temporada 2005-06 va jugar amb l'Angers SCO

## Referències

* ↑ Quentin de Parseval's Profile a L'Équipe
# Quepano

Els quepano eren una banda de pobles indígenes de Mèxic que vivien a la regió al voltant de Cerralvo, al nord-est de Nuevo León, vora a finals del segle XVII; alguns també eren coneguts per ser a la Missió de San Antonio de Valero a San Antonio, Texas durant la primera meitat del segle següent. Sembla que havien estat coahuiltecs.

## Bibliografia

* Herbert Eugene Bolton, Texas in the Middle Eighteenth Century (Berkeley: University of California Press, 1915; rpt., Austin: University of Texas Press, 1970).
* J. R. Swanton, Linguistic Material from the Tribes of Southern Texas and Northeastern Mexico (Washington: Smithsonian Institution, 1940).

## Vegeu també

* Quem

## Enllaços externs

* Handbook of Texas
# Quenza

Quenza (en cors Quenza) és un municipi francès, situat a la regió de Còrsega, al departament de Còrsega del Sud. L'any 1999 tenia 240 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 301 | 307 | 302 | 229 | 214 | 240 |

## Administració

Llista d'alcaldes :
| Període | Identitat | Partit | Qualitat |
| 2001 | Toni Pietri | | |
# Nahuel Carabaña

Nahuel Carabaña (Andorra, 10 de novembre de 1999) és un esportista andorrà que competeix en atletisme. Guanyà una medalla de bronze al campionat Europeu d'Atletisme sub-23 de 2021, en la prova de 3.000 m obstacles.
Participà als Jocs Olímpics d'Estiu de 2024 i fou l'abanderat juntament amb Mònica Dòria.

## Referències

* ↑ «Nahuel CARABAÑA | Profile | World Athletics». [Consulta: 28 juliol 2024].
* ↑ Rodrigues, Víctor. «Nahuel Carabaña: “Per fi compleixo el somni de la meva vida”», 26-07-2024. [Consulta: 28 juliol 2024].
* ↑ %firstName%, %lastName%. «Mònica Doria i Nahuel Carabaña ja desfilen pel riu Sena», 26-07-2024. [Consulta: 28 juliol 2024].
# Província de Palència

Palència és una província que es troba a Castella i Lleó, al nord-oest de la península Ibèrica. La seua capital és la ciutat homònima. Altres localitats importants d'aquesta província són: Guardo, vila industrial-minera, la més poblada després de la capital. Aguilar de Campoo, vila galetera i turística del nord provincial i Venta de Baños, important nus ferroviari i industrial al sud de la província.
Limita al nord amb Cantàbria, a l'oest amb la província de Lleó, a l'est amb la província de Burgos i al sud amb la província de Valladolid. Té una població de 173.509 hab. (2005) en una superfície de 8.029 km².

## Vegeu també

* Castella i Lleó
* Comarques de Palència
* Llista de municipis de Palència
* Províncies d'Espanya

## Enllaços externs

* Diputación Provincial de Palencia Arxivat 2007-05-20 a Wayback Machine. (castellà)
# Prova de Kolmogórov-Smirnov

A l'entorn d'estadística, la prova de Kolmogórov-Smirnov (també prova KS) és una prova no paramètrica que s'utilitza per determinar la bondat d'ajust de dues distribucions de probabilitat entre si.
En el cas que vulguem verificar la normalitat d'una distribució, la prova de Lilliefors comporta algunes millores respecte a la de Kolmogórov-Smirnov, i, en general, les proves Shapiro-Wilk o Anderson-Darling són alternatives més potents.
Convé tenir en compte que la prova Kolmogórov-Smirnov és més sensible als valors propers a la mitjana que als extrems de la distribució. La prova d'Anderson-Darling proporciona igual sensibilitat amb valors extrems.

## Estadístic

La distribució de les dades F $_n$ per n observacions i $_i$ es defineix com:
    $F_{n}(x)={1 \over n}\sum _{i=1}^{n}\left\{{\begin{matrix}1&\mathrm {si} \ y_{i}\leq x,\\0&\mathrm {alternativa} .\end{matrix}}\right.$
Per a dues cues l'estadístic ve donat per:
    $D_{n}^{+}=\max(F_{n}(x)-F(x))\,$
    $D_{n}^{-}=\max(F(x)-F_{n}(x))\,$
on F ( x ) és la distribució presentada com a hipòtesi.

## Vegeu també

* Andrei Kolmogórov
* Prova de Lilliefors
* Prova de Shapiro-Wilk
* Prova d'Anderson-Darling

## Enllaços externs

* Prova KS d'una cua (anglès)
* Programa per realitzar la prova KS amb una o dues cues (anglès)
* Breu introducció (anglès)
# Província de Relizane

La província o wilaya de Relizane (àrab: ولاية غليزان, wilāyat Ḡalīzān) és una província o wilaya d'Algèria. La ciutat de Relizane és la seva capital. Altres ciutats d'aquesta província són: Bendaoud, Bouzegza, Hamri, Kalaa, Mazouna i Zemmoura.

## Territori i població

Posseeix una extensió de territori que ocupa una superfície de 4.870 km². La població d'aquesta província és de 733.060 habitants (xifres del cens de l'any 2008). La densitat poblacional és de 150,5 habitants per cada quilòmetre quadrat d'aquesta província.

## Referències

* Office National des Statistiques, Recensement General de la Population et de l'Habitat 2008 Preliminary results of the 2008 population census. Accessed on 2008-07-02.
# Murilo de Almeida

Murilo de Almeida (Presidente Prudente, 21 de gener de 1989) és un futbolista. Va disputar 7 partits amb la selecció de Timor Oriental.

## Estadístiques

Selecció de Timor Oriental :
| Anys | Partits | Gols |
| 2012 | 3 | 3 |
| 2013 | 0 | 0 |
| 2014 | 4 | 3 |
| Total | 7 | 6 |

## Referències

* ↑ National Football Teams
# Murina beelzebub

Murina beelzebub és una espècie de ratpenat de la família dels vespertiliònids. És endèmic del Vietnam (províncies de Gia Lai i Quảng Trị). El seu hàbitat natural són els boscos tropicals. Està amenaçat per la desforestació. A data de 2013, encara no se sap gaire cosa sobre la seva ecologia. Davant del perill, sol fugir, però si se sent acorralat es pot tornar molt ferotge.

## Referències

* ↑ Venton, Danielle. «New ‘Demon' Bat Species Found in Vietnam» (en anglès). Wired, 02-09-2011. [Consulta: 30 juny 2013].
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Murina bicolor

Murina bicolor és una espècie de ratpenat de la família dels vespertiliònids. És endèmic de Taiwan. El nom específic, bicolor, es refereix a la diferència de color entre el ventre i l'esquena de l'animal.
M. bicolor apareix esporàdicament a altituds d'entre 400 i 3.200 msnm a l'illa de Taiwan. Es tracta d'un Murina de mida relativament gran, amb un avantbraç d'entre 37 i 42 mm. L'esquena és de color marró vermellós i la zona ventral és groga, tot i que alguns exemplars tenen taques de color groc bastant blanquinós en aquesta última. Les orelles són ovalades. Les ales s'acoblen a un punt proper del primer dit de cada peu. La membrana entre les potes posteriors és peluda a la part dorsal i nua a la part ventral, excepte a les regions properes al cos.

## Referències

* ↑ Kuo, H.-C.; Fang, Y.-P.; Csorba, G.; Lee, L.-L «Three New Species of Murina (Chiroptera: Vespertilionidae) from Taiwan» (en anglès). Journal of Mammalogy, 90, 4, 2009, pàg. 980-991. DOI: 10.1644/08-MAMM-A-036.1.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Puig dels Pastors

El Puig dels Pastors és una muntanya del Pirineu, de 1.880,5 metres d'altitud. Pertany al massís del Canigó; és a la comarca del Vallespir, a tocar de la del Conflent, a la Catalunya del Nord, damunt del termenal de les comunes de Cortsaví i el Tec.
És a la carena que separa els termes comunals de Cortsaví i del Tec, a la part mitjana d'aquest termenal, lluny al sud-est del Puig dels Tres Vents i més a prop de la Collada dels Pastors, i al nord-oest de la Collada del Reart.

## Referències

* ↑ El Puig dels Pastors en els ortofotomapes de l'IGN

## Bibliografia

* Ponsich, Pere; Lloret, Teresa; Gual, Raimon. «Arles, Cortsaví i Montboló». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Museu Édith Piaf

El Museu Édith Piaf (en francès, Musée Édith Piaf) és un museu privat dedicat a la cantant francesa Édith Piaf. Està situat a l'11è arrondissement de París, a la Rue Crespin du Gast, n. 5. S'obre només amb cita prèvia i és gratuït.
El museu va ser creat per Bernard Marchois, autor de dos Piaf biografies, i ocupa dues habitacions dins d'un apartament privat. Conté memorabilia incloent-hi la seva col·lecció de porcellana, or i rècords de platí, vestit i sabates, fotografies, cartes d'aficionat, música de full, cartells, i enregistraments.

## Referències

* ↑ «Le Musée d'Edith Piaf: a little-known Paris museum». The Guardian, 01-06-2012. [Consulta: 6 juliol 2016].
# Puertas Mavisa (equip ciclista)

L'equip Puertas Mavisa va ser un equip ciclista espanyol que competí professionalment entre el 1989 i 1992.

## Principals resultats

* 1 etapa a la Volta al País Basc: Fernando Martínez de Guereñu Ochoa

### A les grans voltes

* Volta a Espanya
** 4 participacions (1989, 1990, 1991, 1992)
** 1 victòria d'etapa:
*** 1 el 1990: Emilio Cuadrado
** 2 classificacions secundàries:
*** Classificació Metes Volants: Miguel Ángel Iglesias (1990, 1991)

## Enllaços externs

* Plantilles a firstcycling.com Arxivat 2014-10-06 a Wayback Machine.
* Plantilles a memoire-du-cyclisme.eu